Akademický senát STU

05. 11. 2018

**Návrh študijných programov, ktoré sa budú uskutočňovať na Ústave manažmentu STU**

Predkladá: **prof.h.c. prof. Ing. Robert Redhammer, PhD.**

 rektor

Vypracoval: **prof. Ing. arch. Maroš Finka, PhD.**

 garant študijných programov

Zdôvodnenie: V súlade s § 37 ods. 2 zákona č. 269/2018 Z. z. o zabezpečovaní kvality vysokoškolského vzdelávania a o zmene a doplnení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov. Materiál bol prerokovaný na zasadnutí Vedenia STU dňa 19. 09. 2018 a Kolégia rektora STU dňa 3. 10. 2018. Podrobnejšie zdôvodnenie je uvedené v dôvodovej správe.

Návrh uznesenia: Akademický senát STU prerokoval materiál: Návrh študijných programov, ktoré sa budú uskutočňovať na Ústave manažmentu STU.

 a) bez pripomienok
b) s pripomienkami

**Dôvodová správa**

Podľa § 37 ods. 2 zákona č. 269/2018 Z. z. o zabezpečovaní kvality vysokoškolského vzdelávania a o zmene a doplnení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o kvalite“) sa na konania vysokej školy o spôsobilosti uskutočňovať študijný program začaté na základe žiadosti podanej Akreditačnej komisii od 1. 11. 2018 do 15. 6. 2019 vzťahujú predpisy účinné do 31. 10. 2018 a budú posudzované podľa kritérií vydaných podľa predpisov účinných do 31. 10. 2018. V súlade s § 9 ods. 1 písm. l) zákona č. 131/2002 Z. z. o vysokých školách a o zmene a doplnení niektorých zákonov v znení účinnom do 31. 10. 2018 (ďalej len „zákon o VŠ účinný do 31. 10. 2018“) Akademický senát STU pred schválením vo Vedeckej rade STU prerokúva návrh študijných programov, ktoré sa nebudú uskutočňovať na fakulte, predložený rektorom a následne v súlade s § 12 ods. 1 písm. c) zákona o VŠ účinného do 31. 10. 2018 Vedecká rada STU schvaľuje návrh študijných programov, ak ich prerokovanie nepatrí do pôsobnosti vedeckej rady fakulty.

Návrh študijných programov (ďalej len „ŠP“) v študijných odboroch (ďalej len „ŠO“), ktoré sa budú uskutočňovať na Ústave manažmentu STU je predkladaný z nasledujúcich dôvodov:

**Doktorandské študijné programy v dennej forme štúdia**

* **ŠP priestorové plánovanie** v ŠO 5.1.2. priestorové plánovanie, 3 stupeň, denná forma, štandardná dĺžka štúdia 3 roky,slovenský jazyk a anglický jazyk, ID 11019,
* **ŠP priestorové plánovanie** v ŠO 5.1.2. priestorové plánovanie, 3 stupeň, denná forma, štandardná dĺžka štúdia 3 roky,anglický jazyk, ID 104572.

**Dôvod:**

Podanie správy o výsledku prijatých opatrení na odstránenie nedostatkov v lehote najneskôr šesť mesiacov predo dňom, ktorý je určený ako časové obmedzenie (§ 35 ods. 6 zákona o kvalite). Predmetným doktorandským ŠP v dennej forme štúdia boli priznané práva udeľovať akademický titul doktor/philosophiae doctor s časovým obmedzením do 31. 8. 2019 z dôvodu plnenia kritéria KSP-A3, A4 a A6 podľa § 83 ods. 8 zákona o VŠ účinného do 31. 10. 2018.

**Doktorandské študijné programy v externej forme štúdia**

* **ŠP priestorové plánovanie** v ŠO 5.1.2. priestorové plánovanie, 3 stupeň, externá forma, štandardná dĺžka štúdia 4 roky,slovenský jazyk a anglický jazyk,
* **ŠP priestorové plánovanie** v ŠO 5.1.2. priestorové plánovanie, 3 stupeň, externá forma, štandardná dĺžka štúdia 4 roky, anglický jazyk.

**Dôvod:**

Predloženie žiadosti o akreditáciu nových doktorandským ŠP v externej forme štúdia (§ 37 ods. 2 v spojení s ods. 7 zákona o kvalite). STU žiadala o akreditáciu uvedených ŠP v roku 2017, pričom podľa § 83 ods. 9 zákona o VŠ účinného do 31. 10. 2018 bola žiadosť o akreditáciu zamietnutá rozhodnutím ministra zo dňa 27. 11. 2017 z dôvodu preukázaného nesplnenia kritéria KSP-A6. V súlade s § 83 ods. 11 zákona o VŠ účinného do 31. 10. 2018 nesmela STU požiadať o akreditáciu študijného programu v rovnakom študijnom odbore skôr ako jeden rok po rozhodnutí ministra.

Ústav manažmentu STU prijal v prípade vyššie uvedených doktorandských ŠP v dennej aj externej forme štúdia nasledovné opatrenia:

* Boli vykonané **zmeny v školiteľoch pôsobiacich** v rámci ŠP v súlade so zákonom a s pravidlami ukrčenými Študijným poriadkom STU.
* Navrhuje zmenu spolugaranta, doc. PhDr. Dagmar Petríkovú, PhD., **nahradí nový spolugarant, prof. RNDr. Ing. Michal V. Marek, DrSc., dr.h.c.,** ktorý je špičkovým vysokoškolský pedagógom s dlhoročnou vedecko-výskumnou činnosťou spĺňajúcou najvyššie parametre kvality. Navrhovaný spolugarant publikoval viac ako 100 vedeckých prác s významným ohlasom, čo dokazuje jeho h-index na hodnote 15, viac ako 800 citácií vo WOS a ďalšie ohodnotenia jeho vedeckej kvality, ako je členstvo vo Švédskej kráľovskej akadémii vied, členstvo v expertnej skupine H2020, prípadne vedenie špičkového pracoviska Czech-Globe, pričom svojou profiláciou vhodne dopĺňa garanta a spolugaranta v ŠO priestorové plánovanie.

**Druhý spolugarant** ŠP, **doc. Mgr. Matej Jaššo, PhD., zostáva nezmenený**, pričom vo VPCH dokladuje zvyšovanie medzinárodnej kvality jeho výstupov vrátane publikácií evidovaných v medzinárodných databázach (WoS, Scopus) s relevantným citačným ohlasom na publikované výstupy.

Rovnako **garant** ŠP, **prof. Ing. arch. Maroš Finka, PhD., zostáva nezmenený**.

Garant a spolugaranti pokrývajú svojou profiláciou všetky oblasti ŠO priestorového plánovania a to nasledovne:

prof. Ing. arch. Maroš Finka, PhD. – garant, v kontexte dosiahnutého vzdelania a pedagogických, publikačných a vedecko-výskumných aktivít pokrýva garancie pre oblasť – územné plánovanie.

prof. RNDr. Ing. Michal V. Marek, DrSc. dr.h.c. – spolugarant, v kontexte dosiahnutého vzdelania a pedagogických, publikačných a vedecko-výskumných aktivít pokrýva garancie pre oblasť – krajinno-ekologické plánovanie.

doc. Mgr. Matej Jaššo, PhD. – spolugarant, v kontexte dosiahnutého vzdelania a pedagogických, publikačných a vedecko-výskumných aktivít pokrýva garancie pre oblasť – socio-ekonomické plánovanie.

Týmto zložením odborných profilácií garanta a spolugarantov je pracovisko schopné plnohodnotne garantovať celú obsahovú náplň ŠO priestorové plánovanie.

Základné informácie pre navrhované študijné programy, ktoré sa budú uskutočňovať na Ústave manažmentu STU sú uvedené v predkladanom materiáli.

**Študijný odbor**

**5.1.2. PRIESTOROVÉ PLÁNOVANIE**

**Existujúci študijný program:**

**Priestorové plánovanie**

pre 3. stupeň vysokoškolského štúdia

udeľovaný akademický titul: „doktor“ (v skratke „PhD.“)

Jazyk uskutočňovania:

ID: 104572 **anglický**

Forma štúdia: **denná**

**Priestorové plánovanie**

pre 3. stupeň vysokoškolského štúdia

udeľovaný akademický titul: „doktor“ (v skratke „PhD.“)

Jazyk uskutočňovania:

ID: 11019 **slovenský, anglický**

Forma štúdia: **denná**

**Garant študijných programov (kritérium KSP-A6):**

**prof. Ing. arch. Maroš Finka, PhD.**

**Personálne zabezpečenie študijných programov (kritérium KSP–A3)**

prof. Ing. arch. Maroš Finka, PhD.

prof. RNDr. Ing. Michal V. Marek, DrSc,. dr.h.c.

doc. Mgr. Matej Jaššo, PhD.

**Študijný program – základné údaje**

Skratka: D-PP, D-PPxA

Názov študijného programu: Priestorové plánovanie

Anglický názov ŠP: Spatial Planning

Stupeň: tretí

Udeľovaný titul: PhD.

Garant: prof. Ing. arch. Maroš Finka, PhD.

Spolugaranti: prof. RNDr. Ing. Michal V. Marek, DrSc,. dr.h.c.

doc. Mgr. Matej Jaššo, PhD.

Forma štúdia: denná

Jazyk výučby: slovenský a anglický, anglický

Štandardná dĺžka štúdia: 3 roky

Počet kreditov potrebných na úspešné skončenie: 180

Profil (charakteristika) ŠP:

V súlade s popisom študijného odboru absolvent študijného programu Priestorové plánovanie v III. stupni štúdia študijného odboru Priestorové plánovanie ovláda a rozvíja vedecké metódy inventarizácie, analýzy a hodnotenia priestorových štruktúr krajiny a osídlenia z hľadiska krajinno-ekologických, socio-ekonomických, historicko-vývojových, psychosociálnych a iných aspektov. Skúma procesy priestorového vývoja, identifikuje ich zákony a zákonitosti. Tvorivo navrhuje nové prístupy, nástroje a metódy usmerňovania priestorového rozvoja s dôrazom na zabezpečenie jeho udržateľnosti, nové postupy, metódy a nástroje využiteľné pre plánovanie, projekciu a manažment priestorového rozvoja územných subjektov a krajiny ako celku.

Kľúčové výsledky vzdelávania:

Absolvent tretieho stupňa štúdia v odbore Priestorové plánovanie v študijnom programe Priestorové plánovanie získa:

Teoretické vedomosti :

Absolvent študijného programu priestorové plánovanie v III. stupni štúdia študijného odboru priestorové plánovanie ovláda metodiku vedeckej práce, základy teórie priestorového plánovania s dôrazom na celú škálu substantívnych teórií explanatórnych, normatívnych a preskriptívnych. Absolvent má hlboké vedomosti z predmetu špecializácie vo väzbe na spracovávanú problematiku v samostatnej vedeckej práci, vedecky báda a prináša vlastné originálne riešenia v oblasti priestorového plánovania Absolvent tohto študijného programu má široké poznatky z vied o krajine a sídelných štruktúrach s dôrazom na integráciu socio-ekonomických, prírodno-environmentálnych, technicko-technologických a psychosociálnych aspektov, vedecky skúma a prináša vlastné návrhy riešení v oblasti svojej profilácie.

Praktické schopnosti a zručnosti :

Absolvent je schopný aktívne pracovať s modernými zdrojmi informácií a literatúrou, ovláda základné metódy empirického výskumu vrátane zberu dát v teréne, ich spracovanie a vyhodnocovanie, ovláda základné simulačné metódy a metódy modelovania a experimentu.

Doplňujúce vedomosti a schopnosti:

Absolvent študijného programu priestorové plánovanie v III. stupni v odbore priestorové plánovanie si osvojí zásady, prístupy a metodológiu vedeckej práce, identifikuje problémy a formuluje zásadné ciele a postupy výskumu, ovláda inventarizačné, analytické a evaluačné metódy, základy hraničných a participujúcich vedných disciplín vo väzbe na špecifickú oblasť skúmania v rámci vedeného odboru, vyvodzuje závery pre rozvoj teoretického poznania a pre praktickú aplikáciu.

Uplatnenie absolventov:

Absolvent nájde široké uplatnenie vo vede, vo vzdelávaní a praxi priestorového plánovania a urbanizmu, v manažmente priestorového rozvoja sídelných a krajinných systémov na lokálnej, regionálnej i makroregionálnej úrovni, pri riešení špecifických problémov ekonomického rozvoja vo väzbe na lokalizačné aspekty rozvoja ekonomických aktivít ako aj sociálneho rozvoja vo väzbe na špecifické kvality humánneho životného prostredia. Charakter jeho interdisciplinárneho vzdelania dáva predpoklady aj pre jeho uplatnenie pri riešení špecifických úloh vo vede i praktickej činnosti ďalších hraničných a participujúcich disciplín ako napr. v architektúre a urbanizme, urbánnej ekológii, sociálnej ekológii, územnom manažmente a marketingu a pod.

Prílohy:

* Vedecko-pedagogická charakteristika garanta a spolugarantov študijných programov
* Odporúčaný študijný plán

**Študijný odbor**

**5.1.2. PRIESTOROVÉ PLÁNOVANIE**

**Nový študijný program:**

**Priestorové plánovanie**

pre 3. stupeň vysokoškolského štúdia

udeľovaný akademický titul: „doktor“ (v skratke „PhD.“)

Jazyk uskutočňovania: **anglický**

Forma štúdia: **externá**

**Priestorové plánovanie**

pre 3. stupeň vysokoškolského štúdia

udeľovaný akademický titul: „doktor“ (v skratke „PhD.“)

Jazyk uskutočňovania: **slovenský, anglický**

Forma štúdia: **externá**

**Garant študijných programov (kritérium KSP-A6):**

**prof. Ing. arch. Maroš Finka, PhD.**

**Personálne zabezpečenie študijných programov (kritérium KSP–A3)**

prof. Ing. arch. Maroš Finka, PhD.

prof. RNDr. Ing. Michal V. Marek, DrSc,. dr.h.c.

doc. Mgr. Matej Jaššo, PhD.

**Študijný program – základné údaje**

Skratka: D-PP, D-PPxA

Názov študijného programu: Priestorové plánovanie

Anglický názov ŠP: Spatial Planning

Stupeň: tretí

Udeľovaný titul: PhD.

Garant: prof. Ing. arch. Maroš Finka, PhD.

Spolugaranti: prof. RNDr. Ing. Michal V. Marek, DrSc,. dr.h.c.

doc. Mgr. Matej Jaššo, PhD.

Forma štúdia: externá

Jazyk výučby: slovenský a anglický, anglický

Štandardná dĺžka štúdia: 4 roky

Počet kreditov potrebných na úspešné skončenie: 180

Profil (charakteristika) ŠP:

V súlade s popisom študijného odboru absolvent študijného programu Priestorové plánovanie v III. stupni štúdia študijného odboru Priestorové plánovanie ovláda a rozvíja vedecké metódy inventarizácie, analýzy a hodnotenia priestorových štruktúr krajiny a osídlenia z hľadiska krajinno-ekologických, socio-ekonomických, historicko-vývojových, psychosociálnych a iných aspektov. Skúma procesy priestorového vývoja, identifikuje ich zákony a zákonitosti. Tvorivo navrhuje nové prístupy, nástroje a metódy usmerňovania priestorového rozvoja s dôrazom na zabezpečenie jeho udržateľnosti, nové postupy, metódy a nástroje využiteľné pre plánovanie, projekciu a manažment priestorového rozvoja územných subjektov a krajiny ako celku.

Kľúčové výsledky vzdelávania:

Absolvent tretieho stupňa štúdia v odbore Priestorové plánovanie v študijnom programe Priestorové plánovanie získa:

Teoretické vedomosti :

Absolvent študijného programu priestorové plánovanie v III. stupni štúdia študijného odboru priestorové plánovanie ovláda metodiku vedeckej práce, základy teórie priestorového plánovania s dôrazom na celú škálu substantívnych teórií explanatórnych, normatívnych a preskriptívnych. Absolvent má hlboké vedomosti z predmetu špecializácie vo väzbe na spracovávanú problematiku v samostatnej vedeckej práci, vedecky báda a prináša vlastné originálne riešenia v oblasti priestorového plánovania Absolvent tohto študijného programu má široké poznatky z vied o krajine a sídelných štruktúrach s dôrazom na integráciu socio-ekonomických, prírodno-environmentálnych, technicko-technologických a psychosociálnych aspektov, vedecky skúma a prináša vlastné návrhy riešení v oblasti svojej profilácie.

Praktické schopnosti a zručnosti :

Absolvent je schopný aktívne pracovať s modernými zdrojmi informácií a literatúrou, ovláda základné metódy empirického výskumu vrátane zberu dát v teréne, ich spracovanie a vyhodnocovanie, ovláda základné simulačné metódy a metódy modelovania a experimentu.

Doplňujúce vedomosti a schopnosti:

Absolvent študijného programu priestorové plánovanie v III. stupni v odbore priestorové plánovanie si osvojí zásady, prístupy a metodológiu vedeckej práce, identifikuje problémy a formuluje zásadné ciele a postupy výskumu, ovláda inventarizačné, analytické a evaluačné metódy, základy hraničných a participujúcich vedných disciplín vo väzbe na špecifickú oblasť skúmania v rámci vedeného odboru, vyvodzuje závery pre rozvoj teoretického poznania a pre praktickú aplikáciu.

Uplatnenie absolventov:

Absolvent nájde široké uplatnenie vo vede, vo vzdelávaní a praxi priestorového plánovania a urbanizmu, v manažmente priestorového rozvoja sídelných a krajinných systémov na lokálnej, regionálnej i makroregionálnej úrovni, pri riešení špecifických problémov ekonomického rozvoja vo väzbe na lokalizačné aspekty rozvoja ekonomických aktivít ako aj sociálneho rozvoja vo väzbe na špecifické kvality humánneho životného prostredia. Charakter jeho interdisciplinárneho vzdelania dáva predpoklady aj pre jeho uplatnenie pri riešení špecifických úloh vo vede i praktickej činnosti ďalších hraničných a participujúcich disciplín ako napr. v architektúre a urbanizme, urbánnej ekológii, sociálnej ekológii, územnom manažmente a marketingu a pod.

Prílohy:

* Vedecko-pedagogická charakteristika garanta a spolugarantov študijných programov
* Odporúčaný študijný plán